Javier Fresán Leal

Javier Fresán Leal (Iruñean, 1987ko irailaren 15a) nafar matematikaria da, 2005eko Nafarroako Matematika Olinpiadaren irabazlea.

 Biografia 
Javier Fresán Iruñean jaio zen 1987an. Jesús eta Gloriaren semea da. Cristina izeneko arreba gazteagoa du. Eulza eskolan eta Barañáin BHIen ikasi zuen. 2005n Nafarroako Matematika Olinpiadakoa irabazi ondoren, Luis Campoy Nafarroako Hezkuntza kontseilarioak saria eman zion.

2007ko aprililan, Batxilergo Nazionaleko Sarietako bat jaso zuen.

2007an, Zientziaren Urte Bereziko Saria eta Zientzia Ikerketen Kontseilu Nagusiko ikerketa-zentro batean egonaldia jaso zituen VI. Arkimedes Lehiaketan, Espainiako Gobernuko Hezkuntza eta Zientzia Ministerioak antolatuta.

2011n, Prismas sarietako bat irabazi zuen Kazetaritza Artikuluen kategorian, Público egunkarian argitaratutako "Perelman no estuvo ahí" artikuluagatik. 

Matematikan lizentziatua da Madrilgo Unibertsitate Konplutentsean eta doktoregoa Paris 13 Unibertsitatean 2013an. Bere bi gainbegiraleetako bat, Christophe Soulé, Nicușor Danen gainbegiralea ere izan zen, 2025etik Errumaniako presidentea dena.

SNF doktorego ondoko bekaduna da ETH Zürichen. 2015eko Vicent Caselles Sariaren Ikerketa Matematikoko irabazleetako bat izan zen, Espainiako Matematikako Errege Elkarteak emana, "zenbakien teoriaren eta geometria aljebraikoaren arteko elkargunean egindako ekarpenengatik".

Matematikari buruzko liburu ezaguna idatzi zuen, Los números trascendentes izenekoa.

Javier Sorbonako Unibertsitateko Jussieu – Paris Rive Gauche Matematika Institutuko irakaslea da. Peter Jossenekin lankidetzan, Carl Siegelek 1929an planteatutako galdera bati ezezko erantzuna ematea lortu zuen: "Eraiki al daitezke E-funtzio guztiak funtzio hipergeometrikoetatik?"

 Sariak 

 Frontiers of Science Award (2023)
 CNRSko brontzezko domina (2023)
 Prix Dargelos de l'École polytechnique (2022)
 Vicent Caselles Saria (2015)

 Erreferentziak 

 Kanpo estekak 

Kategoria:Nafarroako matematikariak
Kategoria:XXI. mendeko matematikariak